钦定古今图书集成/明伦汇编/闺媛典/第274卷 > 皇清七 > 郝扬赤继室张氏
## 钦定古今图书集成/明伦汇编/闺媛典/第274卷 > 皇清七 > 郝扬赤继室张氏

按《诸城县志》：“张氏，庠生郝扬赤继室。年十八，扬赤殁，翁姑亦亡，贫未及葬，前室子甫三岁，张抚养周挚。及长，为之娶焦氏，数月，子夭，焦犹然室女，性甚贤，事嫠姑如事父母。逾年，焦又殁，或教之废产以营葬，张誓不废郝氏寸土，乃佣女工所得，以殡舅姑暨子妇。后闻扬赤胞侄介有一子流落他乡，张百计觅得之以” 为后。年六十有二卒。